Meierigården (Porsgrunn)

Meierigården i Porsgrunn er en verneverdig bygård i Porsgrunn sentrum i enden av Kirkebakken, sør for krysset mellom Storgata og Serine Jeremiassens gate. Gården ble tegnet av arkitekten Halldor Børve, og bygget ble oppført mellom 1899 og 1901. På 1980-tallet sto arkitektfirmaet Børve Borchsenius for rehabiliteringsarbeid på bygget. Høsten 2021 ble fasaden renovert.

Brann 
Klokken 21:55 torsdag 16. mars 2023 begynte bygården å brenne, og klokken 05:30 neste morgen meldte brannvesenet at det var kontroll på brannen og ikke lenger spredningsfare. Store deler av bygget ble totalskadet i brannen.

Etter brannen vedtok bystyret i juni 2023 at bygget skulle rives, for så å gjenreises med fasade og detaljer så likt originalen som mulig, etter mal av arkitekten Halldor Børve. De fylkeskommunale vernemyndighetene anbefalte primært at bygget skulle restaureres med utgangspunkt i det som stod igjen etter brannen, og anførte at dette burde være mulig dersom Porsgrunn kommune innhentet rett kompetanse:«– Vår primære anbefaling er at fasaden restaureres slik den står etter brannen. Vi mener det vil være mulig gitt at man knytter seg til rett kompetanse. På den måten får man bevart materialkvalitet og opprinnelig uttrykk. ».

Litteratur

Referanser

Byggverk i Porsgrunn
Gårder i Telemark